Downloaded from YTS.MX
Official YIFY movies site: YTS.MX
RÉSZBEN IGAZ TÖRTÉNET ALAPJÁN. A FONTOS ESEMÉNYEK VALÓSAK.
A NETFLIX BEMUTATJA
Állj! Rendőrség!
Állítsák meg a lányt!
Elnézést!
- Szörnyen sajnálom. - Vigyázz!
Nézz a lábad elé, te lány!
Állítsák meg!
Talán elkél némi magyarázat.
Enola Holmes vagyok. Lehet, hogy még emlékeztek rám.
Az első ügyem megoldása után…
Jó napot!
…vállalkozásba kezdtem.
Nyomozóirodát alapítottam…
ENOLA HOLMES NYOMOZÓIRODÁJA
…és lelkesen vártam az első ügyfeleimet.
Reméltem, korunk illusztris nyomozóinak sorába léphetek,
- Field… - Igen.
- …Mackintosh… - Üdv!
- …Sir Hornblower… - Halihó!
…és a notórius Reginald Swain mellé.
És ami a legjobb, a bátyámhoz is csatlakozhatok. Egyenrangú felek leszünk.
A magam jogán leszek nyomozó,
és érdemessé válok a Holmes névre.
Gratulálok!
Legalábbis ezt hittem.
Kegyed a titkárnő?
- Hány éves? - Teringettét! Hisz bakfis még.
A korom a javamra válik.
Olyan helyekre is bejutok, ahová más nem. Mindent átfésülhetek.
Harcolni is tudok. Dzsúdzsucuzom.
- De hisz maga egy lány! - Az volnék, igen.
Van bárminemű tapasztalata?
- A Tewkesbury-ügy? - Az Sherlock volt.
- Sherlock…
- Azt Sherlock Holmes oldotta meg, nem? - Biztosíthatom, hogy én.
Derék fickó az a Tewkesbury. Van vér a pucájában.
- Mondja…
- Mondja csak… - Igen?
Ráér a bátyja?
Szenzáció!
Sherlock Holmes és a brixtoni hulla esete!
Nos, igen. A bátyám.
Míg nekem egy árva ügyem sem volt, Sherlockot valósággal elárasztották.
Ámbár az utolsó láthatóan komoly fejfájást okoz neki.
Az anyám mindeközben továbbra is szökésben van…
TÁPSZER
…és próbálja nem felhívni magára a figyelmet.
Bár ez sosem volt az erőssége.
NŐI EGYENJOGÚSÁG
ZÁRVA
ENOLA HOLMES NYOMOZÓIRODÁJA
VÁRJUK AZ ÉVES BÁLON
És hát róla is szót kell ejtenem.
KEDVES ENOLA! ELJÖSSZ?
Urak! A reform nem egy elvégzendő feladat,
és nem is egy megszavazandó törvény, hanem folyamatos törekvés a változásra.
Így van!
Lord Tewkesbury, a változás és haladás bajnoka,
a legnemesebb ügyek felkarolója.
De nincs időm ilyen szamárságokra. Ráadásul még mindig tökfilkó.
Túl sokaknak az az egyedüli életcélja,
hogy megfeleljenek a világ elvárásainak.
Ez súlyos hiba.
A te életed a te utad, Enola.
Néha megbotlasz majd.
Olykor orra is buksz.
De bármily elveszettnek érzed magad,
ha hű maradsz önmagadhoz,
előbb-utóbb visszakanyarodsz az utadra.
De most úgy tűnik, kifogyott alólam az út.
Kudarcot vallottam.
Szégyenszemre haza kell kullognom.
Enola Holmes?
Igen?
Ezek szerint jó helyen járok.
Tényleg előkeríti az eltűnteket?
ENOLA HOLMES MEGTALÁLOM AZ ELTŰNTEKET
Ezt honnan szerezted?
Több hónapos.
Az utcán találtam.
Kid tűnt el?
A nővérem.
Óvatosan!
Egy hete veszett nyoma.
Mindenki azt mondja, hogy elszökött, de Sarah sosem tenne ilyet velem.
Ő az egyetlen rokonom.
Erre!
A többi lány még dolgozik.
Teát?
Megköszönném.
- Láthatnám Sarah szobáját? - Közös szobánk van.
Ez lenne az.
Mi jól jártunk. Általában öten nyomorognak egy szobában.
Ez segíthet.
Sarah sajtot szokott nekik kitenni.
Áldott jó lélek.
Hogy néz ki Sarah?
Nagyjából ilyen magas.
Csinos.
Nagyon is az.
Zöld szemű, vörös hajú.
- Szeplős. - Vörös hajú?
Nem édestestvérek vagyunk.
Fogadott testvérek. Sarah magához vette.
Ki ez a lány, Bess?
- Enola Holmes. - Nyomozó.
- Ugyan már, egy nagyobb szél elfújja. - Mae!
Mondd csak, Bessie! Mit viselt Sarah aznap, amikor eltűnt?
Mit csinál?
Ez időpocsékolás.
A másik ruhájában volt. A zöldben.
BEVEZETÉS A TUDOMÁNYBA
Szeret olvasni?
Nagyon. Képezte magát.
Azt mondta, ismernünk kell a világot, amelyben élünk.
Smink.
Volt udvarlója?
Nem. De sokan csapták neki a szelet.
Nem volt egy nagy kertész.
Abbahagynád a szaglászást?
Hallgass, Mae! Hadd végezze a dolgát!
MÁRCIUS 12.
Március 12. Mond neked valamit ez a dátum?
Elég volt! Nem kell a magadfajták gyámolítása.
Én találtam rá, tehát marad.
Nyavalyás, kotnyeles némber…
Nem hagyott üzenetet?
Csak ezt.
Két állása volt. Anélkül nem boldogultunk volna.
Poharat mosott egy kocsmában.
A Szarvasagancsban.
Tartsa meg!
Nem, köszönöm.
Ezt majd megbeszéljük.
Mondd csak, mikor láttad őt utoljára?
Egy hete, a gyufagyárban.
Összeszólalkozott a művezetővel, Mr. Crouchcsal az irodájában.
- Min? - Mr. Crouch lopással vádolta.
De Sarah nem olyan.
Tehát a gyufagyárban dolgozik?
Mind ott dolgozunk. Gyufáslányok vagyunk.
Kezdjük ott a nyomozást!
Tehát vállalja? Az ügyet?
Köszönöm, Miss Holmes.
Köszönöm.
Végre! Az első ügyem.
Vagyis ez már a második.
Megtalállak, Sarah Chapman.
Vörös haj, zöld ruha. Smink, tudományos könyvek.
Március 12.
Bármiben is mesterkedsz…
a játszma elkezdődött.
Ne maradj le! Kövess!
Hány lány dolgozik itt?
Úgy öt-hatszáz.
Hogy festek?
- Jó így a kendőm? - A nyakadban van, nem?
- Szia, Bessie! - Szia, Doris!
GYUFAGYÁR LYON
Tátsd ki!
- Tátsd ki! - Gyerünk!
- Következő! - Kifelé!
- Kérem, uram! - Mondom, kifelé!
- Tátsd ki! - Te meg mit bámulsz?
Hé, új lány! Firkantsd le a neved!
Tátsd ki!
Mit keres?
Tífusztüneteket.
Ez a foszfor.
Ne aggódj, majd megszokod a szagát.
Hát itt dolgozott Sarah?
Fektesd ide a gyufákat…
majd söpörd le őket,
bele a dobozba!
Nem nagy kunszt.
Próbáld meg!
Levonok egy pennyt a béredből.
Még csak most tanul, Mr. Crouch.
Akkor húzzon bele, különben a te béred bánja.
Kinek vonjak még le a béréből?
Talán neked?
Persze, mindjárt gondoltam.
Rajta, munkára!
Be kell jutnom az irodájába.
Esélytelen.
Nincs beszéd!
Elég egyetlen porszem a gépezetben,
és megváltozik a világ rendje.
LYON EGYPENNYS GYUFA
Hé! Gyerünk, csipkedd magad!
Hurrá!
Ez meg hogy az ördögbe történt?
Mire vársz? Szedd fel!
Hallod? Takarítsd már fel!
Jól van, és most munkára!
Mit kerestél itt?
NYERESÉG
Gyerünk, lányok!
LYON KÉTPENNYS GYUFA
Piros.
Nincs lazsálás!
Ne nézz így rám, te lány!
NYILVÁNTARTÁS
Hé! Ne kelepelj!
Zöld szemű, vörös hajú.
Szóval tényleg megfújtál valamit.
Charles!
Ez arcátlan zsarolás.
Hitvány gazember!
- Üres a zsebem. - Az enyém tán tömve van?
A szavát adta, hogy előkeríti azt a gazfickót.
Mintha fenyegetés bujkálna a hangjában.
Nem erre számítottam, amikor megállapodást kötöttünk.
És a tetejébe most itt ez a lopás!
- Hallotta az urat. Intézkedjen! - Gyere, William!
Van valami sejtése arról, hogy ki lehet az elkövető, uram?
Ha lenne, akkor nem ugráltatnám magát.
Talán nem zárható ki, hogy ez a lopás kapcsolódik az ügyhöz, uram.
- Vannak ötleteim… - Ki kérte ki a véleményét?
Csak annyit mondtam, hogy intézkedjen.
Beszélek az illetékesekkel, uram.
Miss Troy!
Megyek, uram.
Mint láthatják, ég a lányok keze alatt a munka.
- Nem igaz, William? - De, apám.
Ha lenne szíves…
Minden rendben, Doris? Hogy van a nővéred? Még gyengélkedik?
Igen, Mr. Lyon.
Tífusz.
Korunk népbetegsége.
Már két éve szedi áldozatait a lányok körében.
Szívszorító.
Nos, Lord McIntyre, mit szólna némi ebédhez?
Kiérdemeltük, nemde?
Sarah hogy csinálta? Hogy jutott be az irodába?
Kigyulladt az egyik munkaállomás. Elterelte a művezető figyelmét.
Melyik?
Maeé?
Igen!
Remek nyomozó vagy, Enola Holmes.
Sokan azt hiszik, a nyomozást szabályok sora határozza meg,
de valójában csak egy.
Ha elvarratlan szálra bukkanunk, húzzuk meg!
Ő egy ilyen elvarratlan szál…
hát meghúzom.
Üdvözlöm, uram! Mily csodás esténk van!
Házasember vagyok, kisasszony.
A PARAGON
Helló, kedveském!
Nincs jegyed?
Két pennyt kóstál az ilyen bájos-hamis pofikáknak.
Fél penny darabja!
Igazi karamella.
Fél penny darabja!
Hol vagy, Mae?
Elnézést, uram!
És itt is van!
Honnan e szép kalap ? Oly ragyogóan áll
Páratlanul elegáns Ámul a világ
Rögvest veszek én is Egy ugyanolyat
Így ki meglát, felkiált: „Honnan e szép kalap ?”
Honnan e szép kalap ? Oly ragyogóan áll
Páratlanul elegáns Ámul a világ
Rögvest veszek én is Egy ugyanolyat
Így ki meglát, felkiált: „Honnan e szép kalap ?”
Üdvözöljék a messzi Sanghajból
Mr. Leet és az ő káprázatos világát!
Te lovasítottad meg az alapozómat?
Nem, én egy lányt keresek, Maet…
Két állása volt.
A Szarvasagancsban.
Most azonnal nyögd ki, miért vagy itt!
Sarah itt dolgozott?
Így volt, ugye? De Bessie nem tud róla.
Bessie sok mindent nem tud, és ez maradjon is így!
Tudom, hogy segítettél Sarah-nak. Ellopott pár lapot. Miért?
- Mi történt vele? - Szállj le rólunk, jó?
Ez nem úrilányoknak való harc!
Úri vagy sem, tudok ám harcolni!
Halljam! Hol bujkál, és mit tud?
Kemény fából faragtak.
Bármin is folyik a cicaharc, Maenek fél percen belül jelenése van,
és még mindig férfiruhában parádézik.
Engedd hát el! De tüstént!
- Tedd ki a szűrét! - Szíves örömest.
Na, gyere!
Hol sminkelt Sarah Chapman?
Titokzatos fruska volt, de színésznőnek nem rossz.
Már rég kipenderítettem volna, de vonzotta a pénzes férfiakat.
Ami mindig hasznos. Hess innen!
Miféle férfiakat?
Volt egy alak, amolyan aranyifjú, aki rendszeresen idejárt.
Sarah odáig volt érte.
A fickó virágokkal és levelekkel halmozta el.
Hogy hívták?
Nem mutatkozott be.
Ezek a lányok mind azt hiszik, hogy rájuk talált a nagy szerelem.
Aztán csalódnak.
Az ilyen fickók lefelé teszik a szépet,
de felfelé házasodnak.
Ketten a végtelen szerelem tengerén
„Szerelem tengere”?
Találkozzunk a helyen, hol a fű égig ér
S harang cseng-bong Fehér virágok táncolnak
Ott vár reánk egy bájos kis kápolna
És egy pipacs.
Ez lenne a neve?
Miért ment el?
INDÍTÉK?
KI AZ A FÉRFI?
Ezzel a fickóval szökött el?
ÚJ ÉLET?
Vagy inkább előle menekül?
VESZÉLYES?
Remélem, hogy az utóbbi. Csapnivaló egy fűzfapoéta.
Hordd el magad, öregem!
- Sherlock?! - Enola!
Mit keresel itt? Nem biztonságos.
Ijesztő alakok járnak erre.
Értem. Majd szólj, ha látsz egyet!
- Minden rendben, bátyám? - Igen.
Csak nézeteltérésbe keveredtem egy pohár bor tulajdonosát illetően.
És hát…
úgy találom, a bor elnehezíti az ember tagjait.
Majd én hazaviszlek.
Általában nem iszom, de van most egy ügyem.
- Kissé beletört a bicskám. - Kocsis!
- Jó estét!
- Hová lesz? - A Baker Street 221-re.
Kiderült, hogy a bátyám módfelett nehéz.
Mintha egy döglött lovat cipelnék, amin egy másik is kilehelte a páráját.
Ez az A. Én a B-ben lakom.
Nem tudtam, hogy lépcső is van.
Mindenhova kellene lépcső. Addig sem taposnak rád.
Megszívlelendő tanács, jobb, ha felírod!
Hogyne. Emeld fel a jobb lábad!
Most a balt!
Néha a bal láb a jobb. Ezt is írd fel!
Na végre.
Otthon, édes otthon. Szép volt, Sherlock!
Megoldom.
Na ugye!
Baker Street.
- Mi ez a felfordulás? - Jó ez így.
Ne nyúlj semmihez!
Milyen ügyben nyomozol?
Az nem tartozik rád. Magánügy.
És most csitt, gondolkodom.
Egy gondolkodót sosem háborgatunk.
- Ezt… - Írjam fel?
Ne menj be oda!
Ne!
Sherlock legújabb ügye.
HOVÁ TŰNT?
Bámulatos!
KI VAGY?
Mondd, mi a csudáért kellett mindent átrendezned?
- Minden úgy van, ahogy hagytad. - Ahogy hagytam? Ez…
Hasogat a fejed? Vajon miért?
Ezért nem fogadok itt látogatókat.
Nézd meg, mit műveltél! Teljesen széthánytad a papírjaimat.
Ez az ügy kifogott rajtad.
Csak úgy hemzsegnek a kérdőjelek a térképeden.
Mazsolás torta. Ajtó.
- Később találkozunk. - Ezért vedelsz?
Biztosra veszem, hogy még ehető.
- Segíthetnék. - Igen, a távozásoddal.
Hát, a világ biztonságosabb lenne,
ha csak a külcsínedet látnánk, de a benned dúló káoszt nem.
Őrült ötlet, de…
kereshetnél egy lakótársat!
- Mi végre? - Avégre, hogy ne züllj így el!
Minő irónia,
hogy a tanácstalanok oly előszeretettel traktálnak másokat tanáccsal!
Tán tanácsért jöttem?
- Az utcán találtam rád, részegen. - Mit árul el a külsőd?
- Ne csináld! - A cipőd rémes, a hajad szintén.
- Olyan vagy, mint Mycroft. - Néha megmosdhatnál.
- Nem látsz… - Sápadt vagy, vézna…
Elég!
A körmödről ne is beszéljünk!
- Mi az ördögért dolgozol gyufagyárban? - Hogy?
Tegnap este zöld foltok tarkították a körmeid, ma már feketék.
A gyufagyári foszfor oxidálódott a levegőn.
Illuminált voltam, de nem vak.
- Hogy… - És piros a nyakad.
Valaki megragadta, vagy kést szorított…
Veszélyes ügybe keveredtél?
A gyámoltam vagy.
Ha segítség kell, még áll az ajánlatom.
Miért akarsz ilyen kétségbeesetten bizonyítani?
Nem vagyok kétségbeesett, és nem szorulok segítségre.
De ezt elviszem.
Mit képzel? Hogy mer így kioktatni?
Mikor a saját ügyével sem boldogul, papirosok közt dagonyáz,
és megeszi a penész?
Még engem nevez kétségbeesettnek? Nagyon téved.
- Ez nem igazságos! - Enola?
Tényleg te vagy az.
Te pedig te.
Hogy vagy?
Jól megy a sorod? Kissé…
Egy ügyön dolgozom. Beépülve.
De ezt gyorsan felejtsd el!
Tudod, ez roppant különös, de…
mintha már láttalak volna itt.
Valóban?
Ezen az útvonalon járok a Lordok Házába.
Tényleg?
Nagyszerű!
Én meg néha itt reggelizem.
Megértem, bájos ez a park. Ismerem a kertészt.
Elcsevegtünk arról, mit vetnénk el idén.
Napraforgót meg törökszegfűt, vagyis édes Williamet, szép élénkvöröset…
Olvastam a sikereidről…
Szóra sem érdemesek.
…a pletykalapokban.
KAPÓS URAK TEWKESBURY VIKOMT
Hallom, igencsak jó parti vagy.
Nem kell mindent elhinni.
Írtam neked.
Nem válaszoltál.
Hát… nem értem rá.
Saját vállalkozást indítottam. Herkulesi feladat.
Úgysem értenéd.
- Enola, ha segítség kell… - Nem kell.
De kertészeti kalamajka esetén bizton felkereslek.
Rendben.
Nos, tudod, hol találsz, ha…
lába kel egy növénynek.
Jó étvágyat a reggelihez!
Köszönöm…
Hátrafordult?
Nem, hál’ isten.
Nem is járok ide mindennap!
Csak amikor szükségét érzem.
És nem is mindig megy erre.
Néha a túloldalt választja.
Tudod, hol találsz.
„Tudod, hol találsz.”
Ott vár reánk
Egy bájos kis kápolna
Fehér virágok táncolnak
Whitechapel.
Ketten a végtelen szerelem tengerén
Ketten a végtelen…
Kettő, nyolc.
Huszonnyolc.
Találkozzunk a helyen, hol a fű égig ér
Hely?
S harang cseng-bong
Harang, hely.
Ott vár reánk
Bell Place 28, Whitechapel!
Elnézést!
A játszma új erőre kapott.
Mi tagadás,
a nyomozót elégedettséggel tölti el,
amikor közelebb kerül az ügye megoldásához.
Olyan, mint új szoknyát varrni…
ami nem szokásom, vagy megtanítani egy kutyát ülni.
EBTRENÍROZÓ
Olyankor sugárzunk a jól végzett munka örömétől.
Új Holmes tűnt fel a színen!
Úgy bizony. Sherlock Holmesnak vetélytársa akadt.
Ismerni fogják a nevem,
és Bessie visszakapja a nővérét.
Ezt nevezem jól végzett…
munkának.
Sarah?
Itt meg mi történt?
Pipacs úr!
Mae!
Mi történt? Ki tette ezt veled?
Ő volt? Sarah udvarlója?
Mae!
Ne, semmi baj!
Kerítek neked orvost.
Ne!
Ébredj!
AZ ISTENEK IGAZSÁGA
Miss Holmes?
Lestrade felügyelő!
- Enola Holmes! - Lestrade!
- A lány… - Halott.
Hogy történt?
Jaj, nem! Én egy ügyben nyomozok.
Eltűnt egy lány.
- Ez a lány? - Nem!
Nem, az ő neve Mae.
A Paragon Színházban dolgozott, meg a gyufagyárban.
Táncoslány volt. Ismerte…
Grail főfelügyelő!
- Jó reggelt! - Jó reggelt, uram!
Zavargás miatt riasztottak ide. Valaki sikolyokat hallott.
Majd itt találtam ezt a hölgyet.
Mi a neve?
Enola Holmes.
A húga. Ő is nyomozó.
Ő is? Anyám borogass!
Nem leányneveldében lenne a helye?
Nyomoz. Eltűnt egy lány…
- Sarah Chapman. - Igen.
Sarah Chapman? Minő egybeesés! Jómagam is keresem.
- Lopás és zsarolás miatt. - Zsarolás?
Igen, nyomozó.
Még meleg. Nem állt be a hullamerevség.
- Mikor hallották a sikolyokat? - Egész után tíz perccel.
És maga mikor érkezett, nyomozó?
Akkortájt.
Ez egyre különösebb.
Nem, én a vérzést próbáltam elállítani. Meg akartam menteni.
Vagy információt próbált kiszedni belőle.
Kutassa át, felügyelő!
Jaj, hova gondol? Nem motozhatok meg egy lányt!
Ne kelljen könyörögnöm, Lestrade! Ne szemérmeskedjen!
Nyomozó, nem?
- Ismeri a dörgést. - Igen.
Ide a táskát!
Mi ez?
Bizonyíték.
És az ott?
Az semmi.
Akkor miért dugdossa?
Egy gyilkosság helyszínén találták egy holttest mellett.
A bizonyítékrejtegetés rossz fényt vet magára.
Főfelügyelő, csak nem gondolja…
Mit nem gondolok, kisasszony?
Hogy egy hölgyike fehér kacsója is képes ölni?
Rajta, adja ide!
Utána! Mindenki!
Ezt meg miért tette?
Félre az útból! Mozgás!
Állítsák meg a lányt!
Valahol itt tartottunk.
Lestrade. A Scotland Yardtól. Remélem, emlékszik rám.
A húgát keressük. Némi galibát okozott.
Szabad?
Ez lenne az?
Igen?
Vigye csak el! Van még.
Vigyem el? Nem tudnám.
Vagy mégis? Á, nem.
Vagy talán mégis?
És ez lenne a híres hegedű?
Ebből nincs több példányom.
Elárulná, hogy mit tett maguk szerint Enola?
Sajnos nem áll módomban, uram.
Nem bánja?
Á, a legújabb ügye!
Mivel kapcsolatos?
Van egy újabb brixtoni fojtogató?
Netán egy Periwinkle?
Ugye nem egy Clerkenwell?
Mivel vádolják a húgomat?
Ha a bizalmába avat, akkor én is.
A kormány bízott meg. Eltűnt némi pénz.
Most maga jön.
Grail beszélne vele. Ennyi.
Miért?
Nem kötötte az orromra. Szólíthatom Sherlocknak?
Én Graydon vagyok. Graydon Lestrade.
Apám előkelő névnek vélte, és mi tagadás, az is.
Szóval ha bármikor nyitott lenne a pertura…
Igen.
Minden jót!
Szent ég!
Elnézést! Figyelmeztethettelek volna.
Nem!
Ne firtassam, igaz?
Jó napot!
Kérhetek egy szívességet?
Nem számít. Mondj el mindent!
- A kormány bízott meg? - Nem!
Van egy újabb brixtoni fojtogató?
Netán egy Periwinkle?
„Ha a bizalmába avat, akkor én is.”
Tudnom kellett, hogy mivel vádol az a szamár.
Pénz. Kormányhivatalok közötti gyanús pénzmozgás.
Az elméletem vesztegetés vagy zsarolás.
És mit találtál?
Utalások öt különböző számláról
a Kincstáron keresztül egyetlen privát bankba.
- Tehát valaki szépen meggazdagszik? - Bizony.
- Kicsoda? - Nincs név.
Csak egy szám.
Érdeklődtem a bankban.
Kiderült, hogy az a pénz bankról bankra vándorol.
Itt bukkant fel, aztán ott, majd ott…
Mindegyiknél más-más számlaszám mögé rejtőzik.
Összesen 27 van.
- És mire következtettél ebből? - Három dologra.
Először is, az illető szeret játszani.
Feltehetően matematikazseni. Ügyesen rejti el a nyomait.
Másodszor: különbözőek a források.
Öt bank a Temze déli oldalán, de nincs köztük kapcsolat.
Mind névtelen.
És a végén minden egy zsebbe vándorol.
Mi a harmadik?
Tudja, hogy tudok róla.
Hogyhogy?
Valahányszor meghúzok egy szálat, meglazul és eltűnik,
majd máshol jelenik meg. A fickó a bolondját járatja velem. Annyira…
dühítő!
És nincs semmiféle nyomod?
Csak egy. Egy héttel az első utalás előtt
egy keménykalapos férfi tört be a Kincstárba.
Egy keménykalapos férfi? És mit vitt el?
Nem árulták el. Vélhetően valami bizalmas iratot.
De még nem jöttem rá arra, hogy ez hogyan kapcsolódik mindehhez.
Te jössz. Remélem, az nem a te véred.
Egy Sarah Chapman nevű lányt keresek.
A húga fogadott fel.
Bessie.
Nappal a Lyon Gyufagyárban dolgozott, éjjel egy lebujban.
Szeretője volt,
akinek jártam a lakásán.
Ezt adta a lánynak.
Bell Place 28?
Whitechapel, igen.
Ott találtam rá a barátnőjére.
Megölték.
Ki ölte meg? A pipacsos fickó?
A VIRÁGOK NYELVE
PIPACS
HALÁL
Azt gyanítom.
Talán elrabolta Sarah-t, és a barátnője rájött.
Szerelem… Az emberek megháborodnak tőle.
- Hogy ölték meg? - Konyhakéssel.
- Hozzáértél? - Nem.
- Miért futottál el? - Bizonyítékot találtam.
Egy rendőr el akarta venni.
- Az a bicebóca. - Grail.
Volt már vele dolgom.
Ez volt a lány zsebében.
Éppoly pocsék, mint a vers.
- Hagyd nálam! - Nem!
Az enyém, és kelleni fog.
Grail azt mondta, Sarah ellopott valamit, és zsarolta őket.
- De ez nem vall Sarah-ra. - Honnan tudod? Nem ismered.
De így érzek.
A rendőrség elől menekültél ide.
Egy lány meghalt, és téged gyanúsítanak a meggyilkolásával.
Elvakítanak az érzelmeid.
Maradj veszteg, ne menj sehová! Én majd a végére járok.
De Sarah Chapman az én felelősségem!
Senki sem törődik velük.
Megígértem a húgának!
Tévúton jár az a nyomozó,
aki nagyobb jelentőséget tulajdonít magának, mint az ügyének.
Tudom, hogy utálod, ha kéretlen tanáccsal traktálnak,
de kérlek…
ne válj olyanná, mint én!
Ezt nem ártana felírnom.
Gyufát tessék! Gyufát!
Doboza egy penny!
Gyufát tessék! Egy doboz csak egy penny!
Gyufát tessék!
Ez nem úrilányoknak való harc!
Nem kell a magadfajták gyámolítása.
Ezek a lányok mind azt hiszik, rájuk talált a nagy szerelem.
Aztán csalódnak.
Az ilyen fickók lefelé teszik a szépet, de felfelé házasodnak.
Ezek szerint úri fiú vagy, Pipacskám?
Ráadásul módos, hisz telik szerelmi fészekre.
- Uram… - Ne legyen nevetséges!
LONDONI MULATSÁGOK
A KABARÉK
TÁRSASÁGI ÉLET
TEWKESBURY VIKOMT A BÁL KIRÁLYA
ÚRI MURIK ÉS PASSZIÓK
BOMBASIKER! ADELPHI SZÍNHÁZ
Egy héttel az első utalás előtt egy keménykalapos férfi tört be a Kincstárba.
LYON EGYPENNYS GYUFA IMMÁR FEHÉR – A TISZTÁBB LÁNGÉRT
Öt bank a Temze déli oldalán, de nincs köztük kapcsolat.
LYON GYUFAGYÁR
„Gyufakészítők bálja.
Házigazdák: Henry és Hilda Lyon. Marchmont Square 12.”
Mond neked valamit ez a dátum?
Ez mégsem egy dátum.
„A legidősebb fiuk, William Lyon nyitja meg a bált.”
Törökszegfűt, édes Williamet, szép élénkvöröset…
Mint láthatják, ég a lányok keze alatt a munka.
- Nem igaz, William? - De, apám.
És én mindvégig azt hittem, pipacs vagy.
Édes törökszegfű vagy akasztófavirág vagy, William?
Bálba megyek.
AZ ETIKETT SZABÁLYAI
3. FEJEZET BÁLOZÁS
1. RUHA
2. ÁLARC
3. UDVARIAS TÁRSALGÁS
Én vagyok az.
De így már nem.
Ha a rendőrség köröz, kapóra jön az inkognitó.
Csendet kérek! Őlordsága, McIntyre vikomt szólni kíván!
Elnézést, amiért megzavarom e ragyogó estélyt, de politikus volnék.
Ha alkalmam nyílik szónokolni, bizony élek vele.
Szeretnék köszönetet mondani a házigazdánknak,
és pár szóban érdemeit méltatni.
Lehull hát az álarc.
Amihez Henry Lyon hozzáér, arannyá válik.
Badarság! Legfeljebb ónná.
Amit a gyufákkal elért, már-már legendás.
Két év alatt kihúzta a gyufagyárat a pácból,
és még a gyufái is megvilágosodtak.
És hogy e szerény férfiú oltalma alá vette a tífuszbetegeket és a munkásokat,
adományt gyűjt, és a fertőzöttek kiszűrésén fáradozik…
Elképesztő. Egyszerűen bámulatos.
Hölgyeim és uraim, emeljük hát poharunk Henry Lyonra!
És persze ne feledkezzünk meg derék fiáról és örököséről, Williamről sem!
A jövőre!
Ragyogjon fényesen!
Most pedig tüzet kérünk, Henry!
Máris adom.
Kezdődjék hát a mulatság!
Mintha már láttam volna ezt a ruhát.
Igen, tavaly.
Szerintem bájos és elegáns.
Ön igazán kedves.
3. UDVARIAS TÁRSALGÁS
Uraim!
Asszonyom!
Jó estét!
Varázslatos ez az estély, nem igaz?
A vendégek egyszerűen… elragadóak.
És a zenekar is jól muzsikál.
Azon tűnődtem…
hogy válthatnánk-e pár szót, Mr. Lyon.
Tán rosszat mondtam?
Hol a gardedámja?
A gardedámom?
Kedvesem, csak nem hiszi, hogy kettesben hagyjuk a fiammal?
37. FEJEZET GARDEDÁM KÍSÉRETÉBEN
38. FEJEZET GARDEDÁM KÍSÉRETE NÉLKÜL
GARDEDÁM HÍJÁN EGYEDÜL HALT MEG
Nem beszélhetek önnel gardedám nélkül?
Hát persze hogy nem.
Komolyan?
Ki ez a lány?
Ők is beszélgetnek.
Ők táncolnak.
További szép estét, kedvesem!
Hát persze.
Hová tettem az eszem?
Szép estét!
Joggal a szememre vethetnétek, hogy jobban is felkészülhettem volna.
De a tánc nem tartozik az erősségeim közé.
Kivéve ezt.
Járd hát a kánkánt
Az asztal alá iszlak ám
Nem állok a helyzet magaslatán.
Miért?
Szeret játszani.
Utalások öt különböző számláról.
Ügyesen rejti el a nyomait. Egyetlen privát bank.
Eltűnik, majd máshol jelenik meg. Nincs név. Csak egy szám.
Feltehetően matematikazseni.
A bolondját járatja velem.
Ez egy rejtjel.
A polka.
A promenád.
A kétlépéses.
Ezek mind táncok.
Tánc!
Összesen 27.
Igen. A táncok nyelve.
„Huszonhét tánc.”
Megvagy!
Egyes tánc… 114… 22…
Rémesek ezek a kutyakomédiák, nem igaz?
Pipiskedő ficsúrok és hölgyikék.
Nem találkoztunk mi már korábban?
Olyan ismerősnek tűnik valahonnan!
Bizonyára amolyan tucatarcom van.
Mira Troy,
Lord McIntyre magántitkára.
Ő a pénzügyminiszter.
Tabitha.
Tabitha Timothy.
Ne fájjon a feje miattuk!
Az egész csak színjáték.
Itt mindenki szerepet játszik.
Játszmáznak.
Győznek.
Veszítenek.
És ez jó móka, ha ismerjük a szabályokat.
Mit csinálnak a legyezőikkel?
Üzeneteket küldenek.
Így fejezik ki mindazt, amit nem szabad…
vagy amit pironkodnak kimondani.
Köszönöm a leckét.
Magam is nehezen sajátítottam el.
Nekünk, hatalomfosztott nőknek az eszünk az egyedüli fegyverünk,
hisz lehetőségeink csekélyek.
Tessék!
A legyezőm.
Nekem nincs rá szükségem.
És ha Williammel szeretne beszélni…
talán ezzel kieszközölheti.
Jaj, nem te, nem!
Segítség!
Örömömre szolgálna.
Azért nem kell gorombáskodni!
Nem volt szándékos.
Tewkesbury!
- Jobbkor nem is jöhettél volna! - Enola?
Ne szólj hozzám, különben kidobnak az utcára.
- Taníts meg táncolni! - Tanítsalak meg? Mikor?
- Most. - Mi…
De én ötéves korom óta tanulok ám.
Nagyszerű! Féltem, hogy pocsék tanár leszel.
- Hogy kerülsz ide? - Egy gyilkost keresek.
Megint eljárt a szám. Ezt felejtsd el!
- Egy lány életét próbálom megmenteni. - Tánccal?
Kérlek, Tewkesbury!
Hát jó.
Húzd ki magad!
Most az egyik kezem ide teszem, a másikat oda.
Hát persze.
Nyújtsd ki a karod!
Remek.
Én vezetek, te kövess!
- Botor ötlet. - Nézz a vállam mögé!
És most egy, két, há.
Egy, két, há.
Négy, két, há. Egy, két, há.
Négy, két, há.
Pompás.
Más vagy, mint amikor utoljára beszéltünk.
Elárulnád, miért jársz a parkba?
Miért figyelsz munkába menet?
Csak szemmel tartalak.
Nehogy ismét pácba keverd magad.
- Úgymint vonatos balhékba… - Enola!
Képtelen vagy magadra vigyázni.
- Már férfi vagyok. - Majd ha én is azt mondom!
Még ha pácba is kerülök, nem forog kockán az életem.
Gyere!
Két, há.
Nézz a szemembe!
A ritmus diktál.
A tánchoz bizalom kell, hisz eggyé forraszt. Mindig is imádtam.
Akkor is, amikor a bácsikám tanított, aki rajong a mustáros pitéért.
A lehelete…
Fordulj, kettő!
Fordulj! Érzed?
Érzem.
Remek.
- Jól táncolsz. - Mert kiváló tanárom van.
Ámbár a lehelete elbírna egy kis mustárt.
Vészhelyzet adódott!
Jobb, ha megyek.
Táncrend kell neked.
De nem tudok eleget!
- Az mit jelent? - Majd megtudod.
Sosem szándékozik kijönni?
El a kezekkel a gyömbértortától! Garantált hasmars.
Üdv!
Mr. Lyon!
- Igen? - Esetleg táncolhatnánk egyet ma este?
Tele van a táncrendem.
Láthatnám?
Az utolsó keringője még szabad.
Tökéletes.
Lenne szíves?
Viszlát addig!
Ő az.
Lord Tewkesburyt csodálja?
Dehogy!
Nem.
Régi pajtások vagyunk.
Úgy hallom, jó ember és nagyszerű reformer.
Nos, ha táncolni óhajt vele, sorba kell állnia.
Sok az érdeklődő.
Valóban nem tétovázhatok.
Szép estét, Miss…
Tabitha.
Cicely.
Jó estét, Lord Tewkesbury!
Elnézést a zavarásért! Cicely vagyok.
Az ön Tabitha barátnője azt javasolta, táncoljunk.
Valóban?
- Bocsánat, mi is a neve? - Cicely.
Hölgyeim és uraim!
Kérem, készüljenek fel az utolsó keringőre!
Tudja, meg mernék esküdni, hogy már láttam valahol. De vajon hol?
Még nem találkoztunk,
de láttam, hogy figyel. Miért?
Hát persze! A Paragon Kabaréban.
Láttam ott beszélni egy ifjú hölggyel.
Sarah Chapmannel.
Ha faképnél hagy, sikítani fogok!
A rendőrség már keresi önt, Mr. Lyon. Sőt, engem is keresnek.
Önt nem hívták meg ide. Mit akar?
Magánnyomozó vagyok. Sarah húga bérelt fel, hogy megtaláljam őt.
Bessie bérelte fel?
Ismeri Bessie-t?
Kérem, hagyjon békén,
különben mindent elront!
Hogy? Mit rontok el?
Figyelnek minket.
Ha már ilyen állhatatos, találkozzunk éjfélkor a könyvtárban!
De most szót se többet!
Akkor hát éjfélkor.
NAGYON ÖRVENDEK, SHERLOCK HOLMES
FŐSZÁMLA
„Moriarty”?
Ki vagy te?
- Mindig fura helyeken tűnsz fel! - Minek az a piszkavas?
- Menj el! Várok valakit. - Úgy félsz tőle, hogy fegyvert ragadtál?
- Miért vagy mindig láb alatt? - Néha azért kapóra jövök neked.
- Mi van veled? - Semmi közöd hozzá.
Csinoska volt a táncpartnered. Mi is a neve? Cicely?
Nagyszerű feleséged lenne.
Enola, én csak érted aggódom.
Tewkesbury, ha itt maradsz, elriasztod a fickót.
„A fickót”? Ez az egész egy férfi miatt van?
Menj már!
Lord Tewkesbury!
Enola Holmes, le van tartóztatva.
Ha szökni próbál, csak ront a helyzetén.
Úgyhogy maradjon csendben, és ne hozzon szégyent a házra!
- Bármiről is legyen szó… - Gyilkosság.
Gyilkosságról van szó.
Semmi baj, Tewkesbury.
Rajta, őrmester!
Vigyázz rájuk!
Kérlek!
Jöjjön szépen!
Láttam én, hogy nem közülünk való.
Skandalum! Szégyentelen némber!
Micsoda parti!
Úgy hallom, az ifjú Lyon úrfival is táncolt.
Bocsássa meg az indiszkréciómat, de egy csókban reménykedett,
vagy inkább szimatolni próbált?
Sarah Chapman volt a téma?
Nézze,
ha óvni próbálja a lányt,
tudnia kell,
hogy én jobban meg tudom védeni.
Valaki beszélni akar vele,
és ő nem olyan jószívű, mint én.
„Valaki”?
Ki?
Miért követett engem aznap este?
Maet is követte, nem igaz?
Így talált rá a lakásra.
Szép ing.
Selyem?
Futja rá a rendőri fizetésből?
Kinek a bérence, Grail főfelügyelő?
Ki bízta meg a lányok meggyilkolásával?
Hol van Sarah Chapman?
- Nem tudom. - Egy enyveskezű bajkeverő!
Ne vigye érte vásárra a bőrét!
Ha nem tudom szóra bírni, akkor másvalakivel próbálkozom,
teszem azt, a húgával, a kis Bessie-vel.
Ő csak egy kislány!
Mindig így kezdődik, Enola Holmes!
Az olyan kislányokkal, mint Bessie, maga és Sarah Chapman,
akik kérdezősködnek, semmibe veszik a tekintélyt,
nem becsülik a védelmet, és mindent felforgatnának!
Egy kis lángból is nagy tűzvész lobbanhat,
és az én dolgom az, hogy minden lángot elfojtsak!
De kegyes leszek,
és adok még egy esélyt.
Hol van Sarah?
Nem tudom.
Akkor lógni fog.
Ennyit a nyomozói pályafutásáról.
Maradt volna a hímzésnél!
LESTRADE: ENOLÁT LETARTÓZTATTÁK.
Uram!
- Uram! - Ne legyen nevet…
Grail főfelügyelő!
Mr. Holmes!
A húgomért jöttem.
Ha elintézné a szabadon bocsátását,
nagyon lekötelezne.
Kiskorú és a gyámoltam.
Na meg gyilkos.
Bármilyen vélt bizonyítéka van ellene…
Számos bizonyítékom van.
Látták, amint veszekszik az áldozattal, követi őt,
verekszik vele, no meg azt, hogy a holtteste fölé tornyosul!
És amikor ott találtuk könyékig véresen,
felhúzta a nyúlcipőt.
Én is jártam ott.
Erőszakos behatolásra utaló karcolások látszottak az ajtón.
Még frissek voltak.
Dulakodás nyomait, valamint három különböző csizmanyomot fedeztem fel.
Az egyik behatoló tagbaszakadt lehetett, a magasságából
és az általa okozott kárból ítélve.
A szövetnyomok és a vércseppek
egy másik személy, feltehetően nő jelenlétére utalnak,
aki az elsőként keze ügyébe kerülő éles tárggyal védekezett…
mielőtt kiszökött az ablakon.
Ez egy célzott házkutatás lehetett,
amely során rábukkantak két nőre,
majd rövidesen a húgom is megjelent.
És különös módon nem sokra rá maguk is.
Akkor hát szabadon engedik, vagy én lássak hozzá?
- Beeston őrmester, ha lenne oly kedves! - Igenis.
Ujjlenyomat-összevetés.
Új svájci találmány.
- Hallott már róla? - Hallottam.
Vetne rá egy pillantást?
Jóval hatékonyabbá teszi a munkánk,
különösen a gyilkossági ügyekben.
Ez a kés sosem volt a húgom kezében.
Mégis tele van az ujjlenyomatával.
Nagyszerű korban élünk, nem igaz, Mr. Holmes?
Van fogalma róla, hány óra van?
- Jó estét, Edith! - Szerencséje, hogy nem törtem el a lábát.
De felismertem a vállát.
- Nagyon jellegzetes a válla. - Enolát letartóztatták.
Miért?
Gyilkosságért.
Egy olyan ügybe keveredett,
amelynek a szálai messzire nyúlnak.
És ez az eset…
Nem oldható meg pusztán logikával?
Elképzelhető, hogy szükségem lesz…
Kérem, segítsen!
Segítsen nekünk!
Negyedóra testmozgás!
Az édesanyám mindig azt mondta,
hogy azok a legbátrabbak, akik nem félnek segítséget kérni.
Akkor ő köszönőviszonyban sincs az enyémmel.
Próbáltam megállítani, de rendkívül harcias az a lány.
Ez az! Na végre!
Enolát nem lehet betörni.
Olyan, akár az orkán.
Öntörvényű.
Csak finoman, lányok!
Való igaz.
És félek, hogy a bitón végzi.
Gyere, drágám!
Nyomás be!
Én vagyok az!
Úgy örülök neked!
Kapaszkodj!
Követnek minket!
Készüljenek fel!
Hogy állsz az ügyeddel?
Nem tudom. Egy eltűnt lányt próbáltam előkeríteni.
- De mindent elrontottam. - Badarság!
Darázsfészekbe nyúltál. Jó helyen tapogatózol.
- Készülj! - Ezért hallgattatnának el.
Ne aggódj, teljesen ártalmatlan!
- Balra! - Melyikünk baljára?
A tiédre!
Mit tudsz erről a gyufagyárról?
Jól megy a szekerük. Két év alatt megduplázódott a profitjuk.
- De tífusz ütött ott ki. - Tífusz?
Igen, a lányok sorra elkapják, és meghalnak.
- Hopp, egy elvarratlan szál. - Mi?
Utolértek!
Jönnek! Kapaszkodjatok!
Tudunk ezekről a gyárakról.
Gyerünk!
A Sarah-féle lányok feláldozhatóak.
Senkit sem érdekel, hogy élnek-e, vagy halnak.
De ez a lány számít nekik, nagyon is.
Vajon mit tud?
Gyorsabban!
Ellopott valamit. Néhány lapot.
És mihez kezd velük? Mi a terve? Ő nem egy tolvaj.
Nem zsaroló. De valamiért szálka a szemükben.
Tud valamit,
ezért igen komoly veszélyt jelent.
Gyerünk, fiúk!
- Most jobbra lesz! - Megtennéd?
- Még várj! - Hová?
- Még várj! - Előre!
Most!
Tüntesd el! Dobd már ki innen!
Figyelj, Enola! Sarah bizonyára valami suskusra jött rá.
Ki kell derítened, hogy mit tud.
Ha megtudod, utána összeáll a kép.
Talán az orrod előtt van.
Bukj le!
Micsoda tuskó!
Grail!
Jól vagy, Edith?
Épphogy csak!
LONDON 8 MÉRFÖLD
Hogy verne ki a ragya!
Ez nagyon nem jó.
Kapjátok el őket!
Jól vagy? És te?
- Jól. - Igen.
Jaj, ne!
Uram!
Dicsértessék!
Íme, a Szentháromság!
Ezért biztosan előléptetnek!
Vigyék el őket!
Muszáj?
Attól tartok.
Enola!
Na, ez már nem ártalmatlan!
Futás!
Még jó, hogy nem féltem a medencém.
Egészben vagy, Edith?
- A veséd? - Ép.
Ez jó móka volt.
Számodra minden jó móka. Az idegeimre mész.
Erre menjünk! Jobb, ha igyekszünk.
Rendben.
Mesélj!
Hogy van a mihaszna fiúd?
Hallom, sok jót tesz.
Így igaz.
Akkor talán mégsem annyira mihaszna.
Azt azért nem mondanám, hogy a „fiúm”.
Tudod, néha arra gondolok, hogy talán túl függetlennek neveltelek.
- Anyám! - Komolyan. Mindhármatokat.
A te életcélod legyen az, hogy megtaláld önmagad!
Te, Sherlock, Mycroft…
Mind erős, tehetséges, önálló gyerekek voltatok, de…
kissé magányosak is.
Egyedül is remekül elboldogulsz.
De másokkal teljesedhetnél csak ki igazán.
Szerinted ki szervezte meg ezt a kis akciót?
Én?
Nem. Találj szövetségeseket!
Fogj össze velük, és bontakozz ki általuk!
Ha közös hangon szólaltok fel,
akkor hall csak meg igazán a világ.
Induljunk! Enolának is mennie kell. Mi majd elcsaljuk a zsandárokat.
Szóval, porold le magad szépen…
és mindig csak előre nézz!
Ha ismét gyilkossággal vádolnának, kiálts, és jövök!
Úgy lesz.
Köszönöm, Edith.
Légy óvatos!
Nyiratkozz meg!
Csupa kóc vagy.
Nekem tetszik így a hajam.
Induljunk!
Kérlek, csomagolj össze!
Biztonságosabb helyre kell menned.
A nővérem is meghalt?
- Mint Mae? - Nem.
- Ő is… - Nem.
Biztosra veszem, hogy jól van. Rövidesen megtalálom.
Doris…
Ő majd befogad.
Megüresedett nála egy ágy.
A nővéréé?
Igen. Meghalt.
Tífuszban.
Meghalt…
Van valami a földben.
Ennél fehér, a másiknál piros.
Mióta is gyártotok fehér fejű gyufákat pirosak helyett?
Nem is tudom. Körülbelül két éve.
Két év alatt kihúzta a gyufagyárat a pácból,
és még a gyufái is megvilágosodtak.
Tífusz. Korunk népbetegsége. Már két éve szedi áldozatait a lányok körében.
BEVEZETÉS A TUDOMÁNYBA
Kifelé!
Te meg mit bámulsz?
Segíts, kérlek!
Hadd ne könyörögjek! Bejöhetek?
Először is szeretnék bocsánatot kérni mindenért.
Nem láttam, hogy kik a szövetségeseim.
- És… - Enola!
Én is mondanék valamit.
- Jó. - Kérlek…
Nap mint nap egyik kompromisszumot kötöm a másik után.
Ha megszavazom egy lord vízszennyező törvényét,
akkor támogatja az erdészeti reformom.
Tisztáznám vele, hogy ez nem járja, de nincs szövetségesem.
Ráadásul ezzel a jó dolgokat is kockára tenném,
így hát folyton-folyvást rágódom, hogy mitévő legyek… és gyötör a magány.
Nem keresek feleséget,
mert minden időmet kitölti a politika.
Ezt már régóta el akarom neked mondani.
Jó ember vagy.
- Hát már felnőttszámba veszel? - Csak néha.
De értem a vívódásodat, mert én is hasonló cipőben járok.
Most nem részletezhetem, mert…
Vár a megoldandó ügyed?
A lány, akit keresek, Sarah Chapman,
bizonyítani tudja, hogy a lányokat a foszfor öli, amivel dolgoznak.
És a gyár ezt tífusznak beállítva próbálja eltussolni.
Sarah mindent tud,
ezért el akarják tenni láb alól.
És mi mit tehetünk?
„Mi”?
- Ki ne nyisd! Talán rendőrök. - Még köröznek?
- Igen. Megszöktem a börtönből. - Mi?
Ezt felejtsd is el!
Ég a lámpa. Ha nem nyitok ajtót, gyanút fognak. Bújj el!
Megyek!
- Miss Cicely! - Későn zavarom?
Nem, egyáltalán. Elvégre én hívtam meg, hogy segíthessek, de…
- Kettesben vagyunk? - Igen.
Akkor jó. Nagyon fontos ügyről szeretnék beszélni önnel.
Úgy érzem, ön jó ember, és a bizalmamba fogadhatom.
Súlyos titkot osztanék meg önnel, ami talán meghökkenti.
Miss Cicely, talán inkább…
Egy kapcsolatról szeretnék önnel beszélni.
Értem. Esetleg elhalaszthatnánk ezt a beszélgetést?
- Kérem, uram! - Rettentően sajnálom.
Biztosíthatom, hogy érdekel a dolog,
és még beszélünk róla.
Köszönöm.
Elment. Nagyon zaklatott volt.
Ne kételkedj bennem! Cicely segítségért jött.
A bálon elmondta, hogy egy ipartörvény-módosításon dolgozik.
Úgy tűnik, felfedezett valami piszkos ügyet.
Hogy mondtad?
Enola, ha kétségeid vannak, kategorikusan kijelenthetem,
hogy engem csak te…
Nem így akartam ezt kibökni.
Szóval gyengéd érzelmeket táplálok valaki iránt,
igen, és az a valaki…
Nem keresek feleséget, lefoglal a politika.
Lord Tewkesburyt csodálja?
Úgy hallom, jó ember és nagyszerű reformer.
…hidegen hagy! Egyetlen nő érdekel…
Nem tétovázhatok.
Nem is figyelsz.
Jó estét, Lord Tewkesbury!
Neki sem volt gardedámja.
Most azonnal nyögd ki, miért vagy itt!
Olyan vak voltam!
A gyufagyári foszfor oxidálódott a levegőn.
Nem láttam a szememtől!
Talán az orrod előtt van.
Cicely.
Sarah Cicely!
És Cicely Sarah!
Enola…
Mi az ördög ütött…
Enola, hallottad, mit mondtam?
Vagy inkább amit nem mondtam? Hallottad, amit nem mondtam?
Igen! Azt mondtad…
Majd megtudod.
Mit üzentél nekem a bálon a legyeződdel?
Mit jelentett?
Azt, hogy „szeretlek”.
Hölgyeim és uraim, emeljük hát poharunk… a jövőre!
Hát persze.
Összedolgoztak. Szerelmesek.
Azt tervezték…
hogy lerántják a leplet a gyárban uralkodó korrupcióról és Lyon üzelmeiről!
A segítségedet akarták kérni. Ezért hívtak meg a bálba.
William Lyon is radikális, mint te.
Tényleg a segítségemet kérték.
De be kell mennünk! A rendőrség köröz, és megbeszélnivalónk van!
Ne! Tudom, hogy beszélnünk kell, drága lordom!
Szeretsz engem.
És úgy tűnik, én is szeretlek téged.
Te is szeretsz?
Címeres tökfilkó vagy.
Szerezz kocsit!
- Túl hangosan lépkedsz! - A kavicsok miatt.
- Óriási a lábad. - Tudom.
Maradj itt, és őrködj! Ha bárki jön, mondd, hogy lord vagy!
Az is vagyok.
Akkor talán el is hiszik.
Hát jó.
- Te!
- Nevetséges vagy! - Még hogy én?
Mondtam neked, hogy maradj veszteg.
Erre megszöksz, és most az összes rendőr téged keres.
Csak nem fáj? Úgy sajnálom!
Neked nem esett bajod?
Úgy tűnik, nem.
Ki tanított meg így verekedni?
- Ezt is számon kell kérnem anyánkon. - Téged viszont jobban felhizlalt.
Várj csak! Melyikünk ügye miatt vagy itt?
Mindkettőnké. Tudom, hogy szerezte meg Grail az ujjlenyomatod.
Az oxidálódott foszforpor révén,
amit az asztalról a késre juttatott.
Ártatlan vagy.
Kételkedtél benne?
Bizonyíték nélkül nincs bizonyosság.
És mi van a te ügyeddel?
Az ellenfelem…
Minden nyoma ide vezet.
Úgy tűnik, az ügyeink összefüggnek.
Jössz?
William Lyon…
Sarah szerelme.
És az én keménykalapos tolvajom.
Maradj higgadt! Már semmit sem tehetünk érte.
Most tiszta fejre és éles szemre van szükségünk.
Valaki megragadta.
- És átkutatta. - Az iratot keresték rajta.
Ez kés nyoma?
Nem, valami nagyobbé.
Kardé.
A padlón nehéz csizma és fémvégű sétapálca okozta karistolások vannak.
Grail.
De ki bérelte fel?
Más is járt itt.
Ezt szipkából szívták.
Itt meg gyapjúnyomok vannak.
Asztrahánprém. A legjobb.
Nos, Lord McIntyre, mit szólna némi ebédhez?
Kérem, hagyjon békén! Figyelnek minket.
Honnan lopott William?
- A Kincstártól? - Igen.
Ami Lord McIntyre, a pénzügyminiszter hivatala.
Ezt meg honnan tudod?
William bizonyítékot lopott!
Leleplezhette volna az apja és McIntyre üzelmeit.
- Korrupció. - Igen.
Elvakította őket a kapzsiság.
McIntyre titokban profitált a gyárból.
Olcsóbb foszforral gyártják a gyufákat,
ami halálos.
Enola?
Aggódtam érted, Enola.
Kint hagytál a sötétben, és majdnem elszakadt a…
- Sherlock Holmes? Örvend… - Ne most!
Ó, te jó…
- Tényleg… - Maradj higgadt!
Ki tette ezt?
- Lord McIntyre. - Nem.
- Hisz egyértelmű! - Senki sem ült itt.
Nincs nyom a szőnyegen, sem bemélyedés. A szivart elszívták, de hideg.
És nézd!
Nincs hamu.
- A pohárból sem ivott senki. - Pontosan.
Ezeket a nyomokat szándékosan hagyták itt,
hogy másra tereljék a gyanút.
Az egészet megrendezték.
De kik?
Nem McIntyre, de valaki, aki sokat veszíthet azzal, hogy eltűnt az irat.
Valaki tudott az üzelmeikről, és megzsarolta őket.
Az ellenfelem.
Valaki, aki szeret játszadozni.
- Megszerezte, amit akart? - Nem, nem hinném.
Szegény William!
- Mégis elvitt valamit. - Mae macskazenéjét.
„Az istenek igazsága.”
Lehet bibliai, mítoszbeli…
Színházi?
Az „istenek” a színház legfelső sora.
A páholy.
Ez nem köztudott?
Ez nem kotta.
Hanem térkép.
Tisztázhatnánk, mi következik most.
Erőszakra is sor kerülhet. Volt már benne részed.
Igen.
Ámbár akkor páncél védett.
De igen, a harc…
Igen.
- Verekedtél már, nem? - Igen, rengetegszer. Az iskolában vívtam.
Na jó. Megtanítasz verekedni?
Hogy? Itt és most? Egy fiákerben?
Elfelejtetted az ötperces táncleckénket a mosdóban?
Jól van.
Rendben.
Két alapszabály van.
Védekezz és támadj!
Nem értem, ez hogy…
Ez volt az első lecke.
- A második. Nem védekezel, nem támadsz! - Nem fogok megütni egy lányt!
- Ugyan már! - Minek néz…
Abbahagynád?
Képtelen vagyok.
Közeledünk.
Egek!
Ilyen leckéket még adhatnál.
Az „x” jelöli a helyet.
Sarah!
Minden ott van.
Minden szükséges bizonyíték.
Lyon és McIntyre szerződése
a foszfor lecseréléséről.
Ezt lopta el William.
És a lapok a gyár nyilvántartásából!
Ezt vitted el az irodából!
A megölt lányok neve áll rajta.
Nem merülhetnek feledésbe.
És bizonyítja, hogy a gyufáslányok tényleg belehalnak a gyári munkába,
amit Lyonék régóta tudnak.
Piszok jó nyomozó vagy, Enola Holmes.
Te is, Sarah Chapman.
Megígérem, hogy ezt világgá kürtölöm.
Köszönöm.
Keressük meg Williamet! Már hat órája várom.
Attól tartok, William nem tud eljönni.
Micsoda?
Sajnálom.
Úgy sajnálom!
Mondtam neki, hogy megvan, ami kell,
tárjuk a nyilvánosság elé.
De félt, hogy pusztába kiáltott szó lenne, ha nem áll mellénk egy befolyásos ember.
Óvni próbált engem…
de elveszítettem.
Ha tétlenkedünk, önt is elveszítjük.
Veszteség…
veszteség hátán.
- A végén senkijük sem marad. - Bessie!
Roppant vigyázatlanok voltak.
Azokat elviszem.
Eressze el!
Csak ha megkapom a papírokat.
Fuss, Bessie!
Ne ácsorogjon ott!
Utána!
Védekezz és támadj!
Tewkesbury!
Ne!
Bessie!
Futás!
Azt mondtam, futás!
Enola!
Kemény fából faragtak.
Micsoda helyzetekben találjuk magunkat!
És micsoda helyeken!
Mindig is bolondultam a színházért.
Világos?
Arról álmodoztam, hogy színész leszek.
Nem szabadulsz tőlem, Tewkesbury vikomt, Basilwether márkija!
Enola!
Hurrá!
Nem esett bajod?
Született harcos vagy.
Gratulálok!
Lord McIntyre! Ön meg hogy kerül ide?
Idehívattak.
A bátyja tudja, hogy látni akarom, ahogy igazságot szolgáltatnak.
Nagyon hálás vagyok, amiért visszaszerezte a Kincstár tulajdonát,
és fülön csípte ezt a gyilkost.
Szégyent hoz a rendőri egyenruhára.
A világ ismerni fogja Enola Holmes nevét.
Gondoskodom róla.
Lestrade, tartóztassa le azt a lányt!
De hiszen ártatlan!
Milyen váddal, uram?
Lopás.
Csak az igazságot lopta el maguktól!
Bizalmas iratokat tulajdonított el,
amelyeket fenyegetésre és zsarolásra használt.
Ezért börtönben a helye.
Ön téved.
Nem Sarah zsarolta önt.
Azért hívattam ide, hogy leleplezzem az illetőt.
A könyvelés mesteri volt.
Számos csatornán mozgott a pénz, de végül mind egy zsebben landolt.
Valaki nyerészkedett a piszkos üzelmeiken,
és még csak nem is sejtették.
Valaki, aki mindent látott és mindent hallott.
Akit évekig levegőnek néztek.
Mindenkit kijátszott.
Az egész egy játék.
És ez jó móka, ha ismerjük a szabályokat.
Miss Mira Troy.
Abszurdum!
Egy szavukat sem hiszem el.
Az ember bámulatos dolgokra képes,
míg a többiek kutyába sem veszik.
De aztán gond adódott.
William ellopta a szerződést.
- Odalett volna a fejőstehene. - És azt nem engedhette.
Grailt bízta meg az irat megszerzésével,
de elfajultak a dolgok,
ezért Lord McIntyre felé terelte a gyanúnk.
Ez végzetes ballépésnek bizonyult…
Moriarty.
Milyen kár, hogy véget ér a mi kis mulatságunk, Mr. Holmes!
Módfelett élveztem.
Maga is ügyes volt, Enola.
Miss Troy! Valóban maga áll emögött?
Ha az ember jó munkát akar, magának kell elvégeznie.
Csak a szerződést akartam visszaszerezni.
Mivel én nem faggathattam ki Williamet,
nagy hasznát vettem magácskának.
Ha Williammel szeretne beszélni,
talán ezzel kieszközölheti.
Nagy kár, hogy eszesebbnek és bátrabbnak bizonyult a vártnál.
Ahogy a lány is.
Oly hiábavaló volt a haláluk!
Csak hát Grail főfelügyelő nem a finom módszerek híve.
Maga!
Hogy merészelt visszaélni a pozíciójával?
Mivel éltem én vissza?
Mégis mi jó származott nekem belőle?
Holmi cselédként kezelt,
noha sokkal több eszem van, mint magának!
Mint bármelyiküknek.
Miért ne csippenthetnék le a tisztességtelenül szerzett javaiból,
és büntethetném meg egyben?
Miért nem jár nekem jutalom a képességeimért?
Hol az én helyem ebben a társadalomban?
Nő vagyok.
Nem léphetek be klubokba,
nem tőzsdézhetek,
nem érvényesülhetek úgy, ahogy a férfiak.
Ezért…
a magam útját jártam…
és fenemód jól szórakoztam!
Lestrade!
Vigye innen azt a nőt!
Igen, uram.
Milyen váddal?
- Fenyegetés. - Igen.
Zsarolás, gyilkosság.
Rajta!
Nagy kár, hogy a mi kis táncunk véget ért.
Legalábbis egyelőre.
De talán még lesz alkalmunk folytatni.
Nem!
Ne!
Hoppá! Ennek annyi.
Véletlenül felgyújtottam a saját tulajdonom. Hát aztán?
Ön a velejéig romlott, uram.
És több száz gyufáslány élete szárad a lelkén.
Hol a bizonyíték?
Remek.
Nos hát…
engem hív a kötelesség.
- Mit képzel… - Tewkesbury!
Türelem.
Dicsértessék!
Az a sok név, az a sok élet…
cserben hagytam őket.
Ne mondj ilyet!
Mae meghalt…
William is…
Ők pedig büntetlenül megússzák.
Hallottad őt. Nincs bizonyítékom.
Mi maradt nekünk?
Mi itt vagyunk egymásnak.
És az igazság a mi oldalunkon áll.
Késtél, Bess Chapman. Levonok egy pennyt a béredből.
Hé!
Téged itt nem látunk szívesen.
Mit csinálsz? Hé!
Mássz le!
Mássz már le!
Hadd beszéljen!
Néhány hete
Mae Izley, William Lyon és én megpróbáltunk bebizonyítani valamit.
Azt, hogy ez a gyár öli a dolgozóit,
és hogy tudnak róla.
De az ő szemükben többet ért a profit, mint az emberélet.
Most velem jössz.
Nem a tífusz tizedel minket, hanem a foszfor!
Amivel naponta érintkezünk.
Te hazug senkiházi!
Levonok egy pennyt a béréből!
Ők a barátnőink voltak.
A nővéreink.
A gyerekeink.
Nos, ennek most vége.
Be kell vetnünk az egyetlen fegyverünk: önmagunk.
Itt az ideje, hogy megtagadjuk a munkát.
Hogy szembeszálljunk velük.
- Elég! Folytassátok a munkát! - Nem!
Aki kisétál, az már nem jöhet vissza.
Többé nem dolgozhat itt.
Nos? Velem tartotok?
Gondoljatok a családotokra!
Eszetekbe ne jusson!
Nagy árat fizetnétek érte.
Akkor hát…
jöttök?
Ez a világ rendje.
Kérlek!
Tudom, hogy féltek. Én is félek,
de ez az egyetlen fegyverünk!
Na, jól van.
Indítsátok újra a gépet, és lássatok munkához!
Hát jó.
Ne!
Nem lehet ez a jövőjük.
Sajnálom, Enola.
Hagyd abba!
Egyesítsük hangjaink!
Elég volt!
Abbahagyni!
Hogy regulázzam meg ezeket a némbereket?
Gyerünk, lányok!
Hová mentek?
A Parlamenthez!
Hogy masíroznak!
Jókora zajt csapnak.
Az a lány szeret bajt keverni.
Mintha erre nevelték volna.
Még mindig ráférne egy hajvágás.
ALAPÍTVA 1885-BEN ENOLA HOLMES NYOMOZÓIRODÁJA
Úgy tűnik, a fiúd megtanult harcolni.
Lord McIntyre!
Valóban.
De nem a fiúm.
„Fizessen, ahogy tud!”
És ha csak krumplival és hálával fizetnek?
Köszönettel elfogadom.
Tartsd meg a puccos klienseket! Nekem itt a helyem.
Edith baráti bérleti díjat ígért.
Nézd, ha bármikor úgy éreznéd, hogy jobb környezetre vágysz, én…
Arra gondoltam…
Holmes és Holmes?
Társulhatnánk.
Ez igazán nagylelkű ajánlat.
De ha rábólintanék, örökre az árnyékodban maradnék.
Igen.
De kedvemre való ez az új éned.
Nem jó az állandó egyedüllét.
Barátra van szükséged.
Ezt nem ártana felírnom.
Majd be-benézek, hogy lássam, hogy vagy.
Annak örülnék.
Hébe-hóba talán te is ellátogathatnál a Baker Streetre.
Hogy beköszönj.
Mit szólnál a csütörtök négy órához?
Várni foglak.
Úgy látom, ma nem csak én rabolom az idődet.
Virágot is hozott.
- Sherlock! - Tewkesbury!
- Akkor hát csütörtökön! - Viszlát!
Sherlock?
- Igen? - Az újságja.
Köszönöm.
És…
köszönet… mindenért.
MEGSZÖKÖTT A BŰNÖZŐZSENI MIRA TROY – AVAGY MORIARTY
Mondtam olyat bármikor is, hogy szeretem a virágokat?
Ez terebélyes harangvirág. Természetesen vadon él.
Kedveli az ősi erdőket, nyurga, csalóka,
és semmibe veszi a szabályokat,
de a szirmai rendkívül finomak, és a virága…
Két dolog.
A metaforád erőltetett, és nincsenek finom szirmaim.
Apropó…
Meghívtak egy bálba, amit Lady…
Eszem ágában sincs újabb bálba menni! Az utolsón is bilincsbe vertek.
Nos, ez eggyel több ok arra, hogy elmenjünk, nemdebár?
- Tökfilkó vagy. - Te pedig egy gyáva kukac.
Hogy mersz lekukacozni egy hölgyet? Pimasz fráter!
Mégsem engeded el a karomat.
Mégsem engedem el a karodat.
A SARAH CHAPMAN-FÉLE GYUFÁSLÁNYSZTRÁJK
VOLT AZ ELSŐ, NŐK ÁLTAL SZERVEZETT KOLLEKTÍV FELLÉPÉS.
TARTÓSAN JAVÍTOTT A MUNKAKÖRÜLMÉNYEIKEN.
EGY KIS LÁNGBÓL IS NAGY TŰZVÉSZ LOBBANHAT.
CSÜTÖRTÖK 15:59
CSÜTÖRTÖK 16:00
Sherlock Holmes?
Igen.
A megbeszélésre jöttem.
Lakótársat keres, nem?
- Eltéveszthette a címet. - Tényleg?
A fiatal hölgy egyértelműen ezt a címet és időpontot adta meg.
Csütörtök négy óra.
Maga Sherlock Holmes?
Igen.
Kérem, fáradjon be, Mr…?
Doktor.
Watson.
John Watson.
ELKELT LORD TEWKESBURY?
LESTRADE FELÜGYELŐ DICSÉRETBEN RÉSZESÜLT
TROY TOVÁBBRA IS SZÖKÉSBEN MIKOR CSAP LE ÚJRA?
KI SHERLOCK ÚJ TÁRSA?
A feliratot fordította: Somogyi Tímea